Ribeye steikin er bragðmeiri og í henni geta leynst sinar . Í henni er talsvert meiri fita , ef þú setur það ekki fyrir þig þá er hún einstaklega safarík og góð . Nautakjötið frá Zemo er mjög stöðugt í gæðum og er það flokkað sérstaklega sem tryggir alltaf bragðgóða og meyra steik . Eftir áralanga leit að framleiðanda sem getur tryggt jöfn gæði kjötsins höfum við komist að þeirri niðurstöðu að nautakjötið frá Zemo skarar fram úr í stöðugleika . Sashi-steikurnar okkar koma frá JN Meat í Danmörku sem var krýndur titlinum World’s Best Steak Producer á keppninni World Steak Challenge í London 2018 . Steikurnar eru sérvaldar út frá fitusprengingu kjötsins sem skilar sér í sérlega bragðgóðri steik .